text: Tyve stak af med pengeskab
  29 oktober 2011 kl. 11.49
  Det lykkes i nat tyve at bryde ind i Danske Bank i Hedensted og stjæle et pengeskab.
  Indbruddet skete kort før klokken tre natten til lørdag. 
  Tyvene smadrede en rude og fik pengeskabet ud, og kørte fra stedet i en større, sort Mercedes stationcar.
  
  Med 180 km/t over for rødt
  Politiet eftersatte de tre mænd i bilen, men omkring Skibet ved Vejle mistede de flugtbilen, der senere blev observeret ved Bilka i Vejle, hvor tyvene med omkring 180 kilometer i timen kørte frem for rødt i et lyskryds.
  Oplysninger i sagen kan gives til politiet på 1-1-4.
  